  Майя Бывальцева Удмуртиысь дышетскисьёс Уралысь федерал университетын азьланезлы ӧнеръёсъя Росси ӵектосэ пыриськозы. 17-тӥ коньывуонэ иворъёсъя «Удмуртия» агентстволы со сярысь веразы «Тест-драйв в Уральском федеральном» ӵектослэн радъясьёсыз. Дышетскисьёс кыӵе ке выль, али ӧвӧлтэм ӧнерез возьматыны кулэ. Со понна «тест-драйвлэн» сайтаз пусйиськоно но команда люкано. «Туннэ быдэ вуымтэослэн инсьӧр корабльлэн капитанэзлы дышетскемзы, лобась коркаос пуктэмзы яке Музъемлэн шорысьтыз быдэс планеталы дыкужым басьтэмзы потэ… Бадӟым муртъёсын ӵошатыса, вуоно абитуриентъёс дуннеез чылкак мукет сямен адӟо. Соин ик дышетӥсьёслы тунсыко дунне шоры абитуриентъёслэн синъёсынызы учкыны но соослы выль ӧнерез кылдытӥсь интыын асьсэдыз эскерыны луонлык сётыны», — пусъё радъясьёс. Радъясь комитет пусйиськем командаос понна эскерон дасяз, солы йылпумъянъёсъя, устоосыз асьсэлэсь малпанъёссэс возьматыны лыктозы Екатеринбурге. Отын соосты дышетӥсьёсын пумиськонъёс но асьсэдыз студент интыын эскерыны луонлык возьмало. Тужгес тунсыко малпанъёсты кылдытӥсьёслы озьы ик ужаны инты висъяны быгатозы. Тегъёс: Дышетон Удмуртия Екатеринбург пиналъёс школаос  